Document ID: /roh_data/filtered/Billingualer_Corpus_interleaved-de-rm.jsonl.gz/752

This is a text translated from German to Rumantsch Grischun.
Schweizer Pass 2003 / Identitätskarte 2003

Ab anfangs des nächsten Jahres werden den Schweizer Bürgerinnen und Bürger neue Pässe und neue Identitätskarten ausgestellt. Zusammen mit den neuen Ausweisen wird ein neues Ausstellungsverfahren eingeführt. Die Gebühren werden gesamtschweizerisch harmonisiert.

Der bekannte Schweizer Pass aus dem Jahre 1985 wird ab Ende Dezember 2002 nicht mehr ausgestellt und nicht mehr verlängert. Er wird durch einen kleineren und maschinenlesbaren Pass ersetzt. Der neue Pass ist zehn Jahre gültig und kann nicht verlängert werden. Ebenfalls sind keine Kindereinträge mehr möglich.

Weniger persönliche Daten

Bei der Identitätskarte ändert sich nicht viel. Das Kreditkartenformat wird beibehalten; die Identitätskarte enthält jedoch weniger persönliche Daten. Neu wird ein Schweizer Pass 120 Franken und eine Identitätskarte 65 Franken kosten. Beide Ausweise können zusammen für 128 Franken bezogen werden. Für Kinder und Minderjährige gelten reduzierte Gebühren.

Das neue Ausstellungsverfahren, die Pässe werden im Kanton Graubünden nicht mehr durch das Amt für Polizeiwesen Graubünden, sondern zentral durch das Bundesamt für Bauten und Logistik produziert, hat eine wesentlich längere Ausstellungszeit zur Folge. In der Regel wird ein beantragter Reisepass binnen dreier Wochen direkt den Bürgerinnen und Bürger zugestellt.

Neue Ausweise rechtzeitig ordern

In dringenden Fällen kann ein provisorischer Pass bei der Gemeinde beantragt werden, der maximal zwölf Monate gültig ist. Die bisherige Notidentitätskarte entfällt. Ein provisorischer Pass wird binnen eines Tages vom Amt für Polizeiwesen Graubünden ausgestellt und kostet 100 Franken. Wie bisher besteht die Möglichkeit, in dringenden Fällen und ausserhalb der ordentlichen Bürozeiten einen provisorischen Pass am Flughafen Zürich zu beziehen.

Zumindest anfangs des Jahres 2003 ist mit grossen zeitlichen Verzögerungen bei der Passherstellung zu rechnen. Bürgerinnen und Bürger, die im Januar einen Pass benötigen, wird empfohlen, noch im Dezember 2002 den bisherigen Pass zu verlängern oder die Ausstellung eines Passes 85 zu beantragen. Gültige Pässe können weiterhin verwendet werden. Die neuen Ausweise können ab sofort bei der Wohnsitzgemeinde beantragt werden.

Gremium: Amt für Polizeiwesen Graubünden

Quelle: dt Amt für Polizeiwesen Graubünden

Data: 16.12.2002

Passaport svizzer 2003 / carta d'identitad 2003

A partir dal proxim onn vegnan emess a las burgaisas svizras ed als burgais svizzers novs passaports e novas cartas d'identitad. Ensemen cun la nova legitimaziun vegn introducì ina nova furma d'emetter tals. Las taxas vegnan armonisadas en l'entira Svizra.

Il passaport svizzer enconuschent che datescha da l'onn 1985 na vegn betg pli emess e betg pli prolungà a partir da la fin da december 2002. El vegn remplazzà entras in passaport ch'è pli pitschen e ch'è legibel d'ina maschina. Il nov passaport è valaivel per diesch onns e na po betg vegnir prolungà. Medemamain n'èn las registraziuns d'uffants betg pli pussaivlas.

Damain datas persunalas

Tar la carta d'identitad na mida betg bler. Il format da carta da credit vegn mantegnì, la carta d'identitad cuntegna però damain datas persunalas. Da nov vegn il passaport svizzer a custar 120 francs e la carta d'identitad 65 francs. Tuttas duas legitimaziuns pon vegnir retratgas ensemen per 128 francs. Per uffants e minorens valan taxas reducidas.

La nova furma d'emetter, en il chantun Grischun na vegnan ils passaports betg pli producids entras l'uffizi da polizia dal Grischun, mabain centralmain entras l'uffizi federal per edifizis e logistica, ha per consequenza in bler pli lung temp da furniziun. In passaport ch'è vegnì pretendì vegn per regla tramess directamain a las burgaisas ed als burgais entaifer trais emnas.

Empustar novas legitimaziuns a temp

En cas urgents pon ins pretender in passaport provisori tar la vischnanca. Quel vala maximalmain dudesch mais. La carta d'identitad d'urgenza d'enfin ussa scroda. Il passaport provisori vegn emess da l'uffizi da polizia dal Grischun entaifer in di e custa 100 francs. Sco enfin ussa exista la pussaivladad da retrair en cas urgents ed ordaifer las uras da biro regularas in passaport provisori a l'eroport da Turitg.

Almain a l'entschatta da l'onn 2003 ston in quintar cun gronds retards tar la producziun dals passaports. A burgaisas e burgais che duvran il schaner in passaport recumandain nus da prolungar anc durant il december 2002 il passaport d'enfin ussa u da dumandar l'emissiun d'in passaport 85. Passaports valaivels pon vegnir duvrads er en l'avegnir. Las novas legitimaziuns pon vegnir pretendidas tar la vischnanca da domicil a partir d'immediat.

Gremi: uffizi da polizia dal Grischun

Funtauna: rg uffizi da polizia dal Grischun

Data: 16.12.2002

Uffizi da polizia dal Grischun